Terje Ness

Terje Ness (født 7. april 1968 i Førde) er en norsk kokk som vant Bocuse d'Or i 1999.Terje Ness, Bocuse d’or 1999 fra Sagaen om Bocuse d'Or.Terje Ness i Store norske leksikon.

Hans mor var diettkokk på sykehuset i hjembyen. Ness gikk i lære ved Sunnfjord Hotell 1987, fikk fagbrev 21 år gammel i 1989, og var hos Frode Aga ved Hallingstuene på Geilo. Deretter arbeidet han for Eyvind Hellstrøm på Bagatelle fra 1994 til 2000, der han i 1997 ble kjøkkensjef. I et eget arrangement ble han årets kokk i 1997, hvilket brakte ham til Bocuse d'Or i 1999, som han da vant.

Ness gikk i 2000 over til kjøkkenet ved Oro i Tordenskiolds gate sammen med Björn Svensson, Sven Erik Renaa og Lise Finckenhagen. Oro fikk en stjerne i Michelinguiden i 2001. Etter uenigheter med eierne Bengt Wilson og Lars Erik Underthun, forlot han Oro i 2004 og startet i 2005 Haga restaurant på Haga Golfpark. Haga Restaurant fikk det påfølgende året en stjerne i Michelinguiden. I 2009 tok han over Oro.  I 2011 etablerte han og den norske kokken Rune Mogens Pal (født 1968) Onda Restaurant på Aker Brygge.Klar for å bruke minst 12 000 kroner på middag? i Dagens Næringslivs magasin D2.Norges dyreste restaurant fikk ingen Michelin-stjerne i Dagbladet den 14. mars 2012.  Med Pal drev han fra 2010 spisestedet Alfred på Aker Brygge i tilknytning til Nobels fredssenter, som ble nedlagt i 2014.Alfred har stengt dørene i Oslo By  Samarbeidet med Pal (som også innebar brasseriet Blanche) ble avsluttet våren 2013, hvilket innebar at Ness kun fortsatte som eier og driver av Oro.Stjernekokker skiller lag i Oslo By den 12. mars 2013  Stedet reåpnet etter dårlige tider i 2015 med en ukes gjesteopptredener fra Eyvind Hellstrøm og store deler av staben fra tiden på Bagatelle.Anders Kemp, Tilbake med et smell i Dagens Næringsliv den 11. august 2015. Terje Ness la ned driften av Oro etter sommeren 2016.

Fra 2012 har han også vært kokk for REMA 1000.Terje Næss ; rema.no  Samme året begynte han også på et samarbeid med det svenske firmaet Electrolux.Bocuse d’Or winner Terje Ness opens top restaurant in Norway fra Elektrolux.

Ness har også vært mentor i TV-serien Barnas restaurant på NRK, som har gått i tre sesonger. I serien lærer Terje Ness opp en gjeng med barn (kalt lærlinger) og gjør dem i stand til å lage og servere et tre-retters restaurantmåltid for kjendiser og familie.

 Meritter 
 Norgesmesterskapet i kokkekunst.  Ingen medaljer, men deltaker først i 1995 med Charles Tjessem fra Bagatelle
 Norges kokkelandslag 1997-2000, bronse i Kokke-OL 2000
 Bocuse d'Or:  Seier i 1999
 Årets kjøkkensjef 1999 for sitt virke hos Bagatelle
 Fylkeskulturprisen 2000 i Sogn og Fjordane.
 Michelinguiden
 Stjerne 12. mars 2001 for Oro
 Stjerne 2006 for Haga Restaurant
 Utgivelser 


 Referanser 

Kategori:Norske kokker
Kategori:Norske matskribenter
Kategori:Personer fra Førde kommune